Espoolainen Pekka Sario ajoi ajokortin tiistaina ja sai jo saman päivän aikana pettyä muiden kuskien ajoasenteisiin.

Tiistaiaamuna espoolainen Pekka Sario, 18, läpäisi ajokokeen ja sai ajokortin. Illan tullen hän lähti liikenteeseen yhdessä äitinsä Tuula Sarion kanssa. Tarkoituksena oli ajaa yhdessä tuttuja teitä ja saada varmuutta ajamiseen.

Äiti ja poika päättivät ajaa Isoon Omenaan syömään. Ruokailun aikana ulkona tuli pimeää. Kelikin oli syksyinen: vettä tihutti ja valot heijastuivat ikävästi märän asfaltin pinnasta. Pekka Sario hyppäsi jälleen rattiin ja kaksikko suuntasi Finnoontietä pitkin kotiin.